PÁPČANSKÝ KLUB
Stanovy
I.

Základné ustanovenia

Názov združenia je PÁPČANSKÝ KLUB (ďalej len „klub“). Klub je nezisková organizácia združujúca

ľudí, ktorí sa usilujú realizovať ciele združenia uvedené v bode II.

Sídlom klubu je Papča 7, 980 23 Drienčany.

Pôsobnosť klubu je vymedzená Stanovami klubu a Programovým vyhlásením klubu.

Pôsobenie klubu je prioritne zamerané na miestnu časť obce Drienčany - Papča a jej okolie, sekundárne na celý región.

II.

Ciele
Cieľom klubu je:

- Podporovať občianske iniciatívy, rozvoj obecnej a regionálnej kultúry a športu
- Organizovanie spoločenských udalostí, stretnutí a osláv

- Ochrana a rozvoj životného prostredia a priestoru v obci a okolí
- Informatizácia obce, okolitých obcí a regiónu
- Zabezpečovať ochranu a rekunštrukciu kultúrnych pamiatok, administratívnych budov a verejného priestranstva v obci
III.

Orgány klubu

Orgánmi klubu sú:

1. Valné zhromaždenia

2. Predsedníctvo

3. Revízna komisia

1. Valné zhromaždenie je najvyšším orgánom združenia, tvoria ho všetci členovia združenia.

Členovia Valného zhromaždenia majú právo zúčastniť sa na rokovaniach Valného zhromaždenia a hlasovať
o rozhodnutiach ním prijatých.

Valné zhromaždenie je uznášaniaschopné, ak sa na jeho rokovaní zúčastní nadpolovičná väčšina jeho členov.

Rozhodnutia Valného zhromaždenia sú prijímané nadpolovičnou väčšinou prítomných členov.

Valné zhromaždenie zvoláva minimálne štyri krát ročne Predsedníctvo združenia písomnou pozvánkou zaslanou všetkým členom združenia aspoň 8 dní vopred.

Do pôsobnosti Valného zhromaždenia patrí:

- prijímať a meniť stanovy združenia

- voliť a odvolávať členov Predsedníctva

- schvaľovať rozpočet a účtovnú uzávierku združenia

- rozhodovať o záležitostiach strategického významu

- prijímať ročnú správu o činnosti združenia, rozpočet a správu o hospodárení združenia

- rozhodovať o dobrovoľnom rozpustení združenia

- rozhodovať o iných záležitostiach, o ktorých si to Valné zhromaždenie vymienilo

- potvrdzovať rozhodnutie predsedníctva o vylúčení člena

2. Predsedníctvo je riadiacim a štatutárnym orgánom združenia, tvoria ho 3 členovia volení Valným

zhromaždením na dobu neurčitú, t.j. do odvolania Valným zhromaždením. Predsedníctvo za svoju činnosť zodpovedá Valnému zhromaždeniu.

Predsedníctvo sa schádza podľa potreby, minimálne však jedenkrát za mesiac.


Rozhodnutia Predsedníctva sa prijímajú v prípade súhlasu všetkých členov Predsedníctva.

Štatutárne právo má výlučne Predseda združenia


Do pôsobnosti Predsedníctva patrí:


- riadiť činnosť združenia v období medzi zasadnutiami Valného zhromaždenia


- rozhodovať o bežných veciach súvisiacich s prevádzkou združenia


- rozhodovať o vylúčení členov, ktorí konajú v rozpore so stanovami združenia


- rozhodovať o prijatí nových členov


- pripravovať ročnú správu o činnosti združenia, návrh rozpočtu a správu o hospodárení združenia, ktorú


predkladá na schválenie Valnému zhromaždeniu


- ustanovovať likvidátora pri zániku združenia


- rozhodovať o všetkých záležitostiach združenia, ktoré podľa stanov nespadajú do právomoci Valného


zhromaždenia alebo ktoré si Valné zhromaždenie vyhradilo


3. Revízna komisia je kontrolným orgánom združenia, tvoria ho 3 členovia volení Valným zhromaždením.

Členstvo v Revíznej komisii je nezlučiteľné s členstvom v Predsedníctve združenia. Revízna komisia zodpovedá

za svoju činnosť Valnému zhromaždeniu.


Do pôsobnosti Revíznej komisie patrí:


- dozerať nad dodržiavaním stanov združenia, rozhodnutí orgánov združenia a všeobecne záväzných


právnych predpisov


- dbať na súlad medzi rozhodnutiami orgánov združenia, stanovami a všeobecne záväznými predpismi


- posudzovať ročnú správu o činnosti združenia, návrh rozpočtu a správu o hospodárení združenia


vypracovanú Predsedníctvom pred tým, ako ju prijme Valné zhromaždenie

IV.

Členstvo v združení

Členstvo v klube je dobrovoľné. Členmi klubu môžu byt fyzické osoby staršie ako 15 rokov. Členstvo

v klube vzniká na základe prejavu vôle uchádzača o členstvo a rozhodnutia Predsedníctva.

Členstvo zaniká:

- písomným prehlásením člena o vystúpení zo združenia,

- vylúčením člena,

- úmrtím člena,

- zánikom združenia.

O vylúčení člena rozhoduje Predsedníctvo. Vylúčenie člena musí odsúhlasiť Valné zhromaždenie. Ak Valné zhromaždenie nepotvrdí rozhodnutie Predsedníctva o vylúčení člena, členstvo v klube sa obnoví dňom rozhodnutia zhromaždenia.

V.

Práva a povinnosti členov
Členovia sú povinní:

- zúčastňovať sa na činnosti združenia

- dodržiavať stanovy združenia


- plniť uznesenia orgánov združenia


- platiť členský príspevok vo výške ustanovenej Valným zhromaždením


Členovia majú právo:

- voliť a byt volení do orgánov združenia

- byť informovaní o činnosti a zámeroch združenia

VI.

Hospodárenie klubu

Klub hospodári so svojím majetkom podľa schváleného rozpočtu, v súlade s všeobecne záväznými

predpismi. Ochrana majetku, jeho evidencia a hospodárenie s ním sa vykonáva v súlade so všeobecne záväznými

predpismi a podlieha kontrole Revíznej komisie.


Majetok klubu tvoria :


- členské príspevky


- dotácie, granty, dary


- iné príjmy dosiahnuté v súlade so stanovami a všeobecne záväznými predpismi


Majetok môže byt použitý len na dosiahnutie cieľu klubu, príp. na iné aktivity v súlade so stanovami.

VII.

Zánik klubu

Klub zaniká:


- zlúčením s iným združením


- dobrovoľným rozpustením


O zániku klubu rozhoduje Valné zhromaždenie, pričom súčasne rozhodne aj o prechode práv a povinností k majetku združenia. 

V prípade dobrovoľného rozpustenia vymenuje Valné zhromaždenie likvidátora. Likvidátor vyrovná záväzky združenia a so zvyšným majetkom naloží podľa rozhodnutia Valného zhromaždenia. Likvidátor oznámi zánik a likvidáciu združenia do 15 dní Ministerstvu vnútra.

VIII.

Záverečné ustanovenia


Návrh stanov bol prerokovaný a schválený Valným zhromaždením, na zasadnutí, dňa 15. 6. 2006.

Klub vzniká registráciou na Ministerstve vnútra, stanovy nadobúdajú účinnosť dňom registrácie.
